**ДОКЛАД**

За осъществените читалищни дейности през 2022г. в Народно читалище “Просвета 1940” с. Плачи дол, община Добричка

Читалището е първата българска културна институция. То комбинира в същността си всички дейности, които съхраняват, обогатяват и предават през поколенията българската просвета и култура. Читалищата се уповават на своите корени като национални, социални, културни, образователни и информационни организации и отговарят на предизвикателствата на днешния свят.

Народно читалище “Просвета 1940” в село Плачи дол разполага с човешки, материални, финансови и интелектуални ресурси. На постоянен трудов договор работят: читалищен секретар- библиотекар, оператор подпомагане на потребители и хигиенист.

Относно финансовите средства читалището разполага с 50дка земеделска земя, която е отдадена под аренда на “Коци- 57 ЕООД” и получава държавна субсидия за заплати и осигуровки.

Първата и основна дейност е библиотечната. Читалищната библиотека разполага с 5500 тома литература от различни области на знанието. Общо читателите за 2022г. са 18. Заетите библиотечни материали са 212 тома. Посещенията на библиотеката за изминалата година са 162.

Освен като хранилище на книги, читалището е място за социални контакти. Основен принос има фондация “Глобални библиотеки- България”. Благодарение на фондацията притежаваме 3 настолни компютъра и принтер/скенер, които могат да бъдат използвани от всеки желаещ.

Към читалището има сформирана женска певческа група за автентичен фолклор, състояща се от 15 жени на различна възраст. Групата взе участие в Регионалния преглед на художествената самодейност, предшестващ празника на Община Добричка, който през 2022г. се проведе в село Одърци. Групата взе участие във Фолклорен събор “Песни и танци от слънчева Добруджа- Дебрене 2022” и получи парична награда. На 13ти август участвахме в Трети национален, девети общински фолклорен фестивал „Ехо в родния край- Георги Горелски” в с. Търнава, общ. Бяла Слатина, обл. Враца. Групата бе удостоена с грамота, сувенир, книга за селото и специално внимание от кмета на село Търнава.

През януари отпразнувахме Бабинден с празничен обяд и импровизация на ритуала за празника.

През февруари клуб „Сръчни ръце” изработваше мартеници, които в началото на март подарихме на възрастните хора от селото, на децата от детската градина, здравната служба и кметството. Другата част от изработените мартеници подредихме в изложба.

На трети март по случай Националния празник на България група от селото посети паметника Шипка.

Осми март отбелязахме с беседа на тема „Осми март- Какво всъщност празнуваме?”.

През останалата част от март клуб „Сръчни ръце” изработва великденска украса, която по-късно бе подредена в изложба.

На шести май отбелязахме Празника на селото с водосвет, курбан и празничен концерт. За 24ти май подредихме изложба и направихме празнична украса.

На 1ви юни поканихме децата от Детска градина „Мики Маус”. Организирахме им забавни игри и ден, изпълнен с песни и танци.

На 17ти септември се включихме в кампанията „Да изчистим България”.

През октомври подредихме изложба „Ухание на есен”.

На 1ви ноември отбелязахме Деня на народните будители с презентация.

Месец декември клуб „Сръчни ръце” изработи Коледна декорация от естествени материали. На 20ти декември се проведе празничен Коледен концерт със съдействието на Община Добричка.

18.01.2023г.

с. Плачи дол